Valmistub esimene mängija (film)

"Valmistub esimene mängija" (inglise keeles "Ready Player One") on Ameerika Ühendriikide lavastaja Steven Spielbergi 2018. aasta 30. märtsil kinodes linastunud ulmefilm. Filmi kestus on 140 minutit, selle eelarve oli 175 miljonit USA dollarit. "Valmistub esimene mängija" tegevus toimub mõne aastakümne kauguses tulevikus, kus Ameerikat on tabanud ökoloogiline, majanduslik ja poliitiline krahh. Üha suurem osa inimesi veedab oma töise ja vaba aja fantastilises virtuaalreaalsuses OASIS. Kui sureb OASISe looja James Halliday, kuulutab ta välja avaliku aardejahi OASISesse peidetud "üllatusmunadele", mille asukohale vihjavad mõistatused – peaauhinnaks OASIS ise ja määratu varandus. Filmi peategelane Wade Owen Watts, kelle avatar OASISes kannab nime Parzival, asub miljonitest konkurentidest hoolimata samuti aaret otsima. Teel ühest mõistatusest ja katsumusest teiseni tuleb tal käia läbi suur osa 1980.–1990. aastate popkultuurist – muusikast, filmidest, arvutimängudest –, millest Halliday teismelisena vaimustus ja mida ta otsustas aardejahi käigus uue põlvkonnaga jagada. Filmi inspireeris Ameerika kirjaniku Ernest Cline'i samanimeline düstoopiline ulmeromaan 2011. aastast. Cline oli ka üks filmi stsenaristidest, kõrvuti Zak Penniga. Filmitootja Warner Brothers ostis filmiõigused juba aasta enne romaani valmimist, 2010. aastal. Ehkki romaani autor osales ka filmi tegemises, on teoste vahel olulised erinevused. Nii algab filmi tegevus mitte romaani alguses, vaid märksa hiljem, kus esimene mõistatus on juba avastatud. Samuti muudeti mõistatused filmilikumateks. 2015. aastal liitus filmimeeskonnaga lavastaja Steven Spielberg, kes on kiitnud romaani ülivõrdes ning nimetanud Cline'i visionääriks, "kes nägi tulevikku ette ammu enne meid kõiki". Spielbergi soovituste põhjal toodi stsenaariumi tagasi mõned algul välja jäetud kohad, näiteks kaaluta olekus tantsuklubi Distracted Globe. Mõningaid muudatusi tingis ka vajadus saada autoriõigused teostele, mille kirjanik oli tegevustikku põiminud, nii näiteks tuli romaanis olulist osa mängiv jaapani superkangelane Ultraman asendada Raudhiiglasega filmist "The Iron Giant" (1999), mille õigused kuuluvad filmi "Valmistub esimene mängija" tootjale Warner Brothersile. Filmivõtted algasid 1. juulil 2016 ja kestsid 27. septembrini. Ehkki filmi tegevus toimub USA-s Ohio osariigis, toimusid võtted Inglismaal Birminghamis. Nagu romaanis, on ka filmis "Valmistub esimene mängija" ohtralt viiteid ja austusavaldusi popkultuurile 1980.–2010. aastatest. Kõigi filmiks vajalike litsentside hankimisega tegeles filmi eriprojektide juht Deidre Backs. Litsentseeritud tegelaste seas on filmis Raudhiiglane filmist "The Iron Giant", RX-78-2 Gundam sarjast "Mobile Suit Gundam", Mechagodzilla, mitmed tegelased DC Comicsi superkangelaste maailmast ja filmitriloogiast "Sõrmuste isand", Jason Voorhees filmisarjast "Reede 13", Freddy Krueger filmist "A Nightmare on Elm Street", Duke Nukem, Tracer mängusarjast "Overwatch", Ryu, Blanka ja Chun-Li mängusarjast "Street Fighter", Siil Sonic, Lara Croft mängu- ja filmisarjast "Tomb Raider", Kratos mängusarjast "God of War", Nathan Drake mängusarjast "Uncharted", Sackboy mängusarjast "LittleBigPlanet", nimitegelane arvutimängust "Knack" ja Chucky mängusarjast "Child's Play". Hiiglaslikus mängusiseses võidusõidus osalevad teiste seas DeLoreani ajamasin seriaalist "Tagasi tulevikku" (millele on lisatud KITT telesarjast "Knight Rider"), Mach 5 animest "Speed Racer", seestunud 1958. aasta Plymouth Fury romaanist "Christine", kaubik seriaalist "A-rühm", täiustatud Ford Falcon filmist "Mad Max" ja Kaneda mootorratas filmist "Akira". Filmis leidub viiteid ka filmidele "RoboCop", "Jurassic Park", "King Kong", "2001: Kosmoseodüsseia" ja mängusarjale "Halo". 9. juunil 2016 teatas ajakiri Variety, et filmile kirjutab muusika Spielbergi sage koostööpartner John Williams. 2017. aasta juulis selgus siiski, et Williams otsustas teise Spielbergi projekti, filmi "The Post" kasuks. Tema asemele palgati helilooja Alan Silvestri. Filmi ametliku heliriba avaldas 30. märtsil 2018 WaterTower Music. Film sisaldab ka ohtralt litsentseeritud muusikat 1970. ja 1980. aastatest, mis on kogutud digikogumikku "Ready Player One: Songs From The Motion Picture". Füüsiliselt avaldati filmi heliriba 2 CD-l 6. aprillil 2018, suvel kavatsetakse see avaldada ka vinüülplaatidel ja helikassettidel. Parzival / Wade Watts – Tye Sheridan Art3mis / Samantha Cook – Olivia Cooke Nolan Sorrento – Ben Mendelsohn Aech / Helen Harris – Lena Waithe I-R0k – T. J. Miller Ogden Morrow – Simon Pegg Anorak / James Halliday – Mark Rylance Sho – Philip Zhao Daito / Toshiro Yoshiaki – Win Morisaki F'Nale Zandor – Hannah John-Kamen Alice – Susan Lynch Rick – Ralph Ineson Filmi aluseks olnud romaani järg ilmus pealkirjaga "Ready Player Two" ("Valmistub teine mängija") 24. novembril 2020. Autori sõnul nägi ta vaeva, et raamat oleks selgelt järg eelmisele raamatule, mitte filmile, kus mõned olulised seigad erinevad raamatu loos olevatest. (Cline: "Näiteks Daito saab romaanis surma, kuid jääb filmis ellu, ning mul polnud mingit kavatsust teda ellu äratada.") Ernest Cline'i väitel oli teise osa ilmumise ajal juba hakatud ka selle järgi filmi tegema. "Valmistub esimene mängija" IMDBs "READY PLAYER ONE (12A)". British Board of Film Classification. 19. märts 2018. Vaadatud 23.03.2018. Rubin, Rebecca; Setoodeh, Ramin (12. märts 2018). "Steven Spielberg on Why 'Ready Player One's' SXSW Debut Gave Him an 'Anxiety Attack'". Variety. Penske Business Media. Vaadatud 13.03.2018. McClintock, Pamela (28. märts 2018). "Box-Office Preview: Steven Spielberg's 'Ready Player One' Eyes $45M-$50M Bow". The Hollywood Reporter. Penske Business Media. Vaadatud 28.03.2018. Germain Lussier Why It Took Ready Player One Eight Years to Become a Movie[alaline kõdulink] io9, 29. märts 2018 Germain Lussier Steven Spielberg Tried to Get Star Wars Into Ready Player One, But Couldn't [CORRECTED] io9, 15. märts 2018 Busch, Anita (24. juuni 2016). "Hannah John-Kamen Lands Role In Steven Spielberg's 'Ready Player One'". Deadline Hollywood. Penske Business Media. Vaadatud 25.06.2016. Thompson, Anne (7. november 2017). "Steven Spielberg Has Finally Finished 'The Post'". IndieWire. Penske Business Media. Vaadatud 23.11.2017. Evry, Max (16. august 2016). "Ready Player One Set Photos Show a Grungy Dystopia". ComingSoon.net. CraveOnline Media. Vaadatud 17.08.2016. Young, Graham; Beardsworth, Luke; Bains, Sanjeeta (6. september 2016). "Recap: Spielberg films Ready Player One in JQ - another set location revealed plus car chase filmed". Birmingham Mail. Midland Newspapers Limited. Vaadatud 6.09.2016. Penn, Zak [@zakpenn] (March 11, 2018). "Spreading some deserved credit" (Tweet). Retrieved March 12, 2018 – via Twitter. Elderkin, Beth (24. juuli 2017). "A Breakdown of All the Clues, '80s References, and Surprises in the Ready Player One Trailer". io9. Univision Interactive Media. Originaali arhiivikoopia seisuga 24.07.2017. Vaadatud 25.07.2017. Brenzican, Anthony (24. juuli 2017). "Ready Player One: All the Pop Culture References in the First Trailer". Entertainment Weekly. Time. Originaali arhiivikoopia seisuga 25.07.2017. Vaadatud 25.07.2017. Hussain, Tamoor (10. detsember 2017). "New Ready Player One Trailer Features Overwatch And Street Fighter Cameos". GameSpot. CBS Interactive. Vaadatud 10.12.2017. Cavanaugh, Patrick (10. detsember 2017). "Chucky Has A Cameo in the 'Ready Player One' Trailer". Comicbook.com. Vaadatud 10.12.2017. Sprague, Mike (12. detsember 2017). "Did You Catch Chucky and King Kong's Cameo in the Trailer For Steven Spielberg's New Movie?". DreadCentral. Vaadatud 13.12.2017. Riviello, Alex (12. detsember 2017). "Ready Player One Trailer Breakdown". /Film. Vaadatud 23.03.2018. Hayner, Chris E. (15. veebruar 2018). "New Ready Player One Video Channels Halo, Mario Kart, And Willy Wonka". GameSpot. CBS Interactive. Vaadatud 16.03.2018. Workman, Robert (19. märts 2018). "Ready Player One Will Have Iconic PlayStation Characters". Comicbook.com. Vaadatud 21.03.2018. Barnes, Brooks (21. märts 2018). "Can Steven Spielberg Remember How to Have Fun?". The New York Times. The New York Times Company. Vaadatud 21.03.2018. Burlingame, Jon (9. juuni 2016). "AFI Honoree John Williams Looks Back on Six Decades of Iconic ICEMAN Etikas smash hit "My Boi" is featured as the main theme for the film. Themes". Variety. Penske Business Media. Vaadatud 9.06.2016. Burlingame, Jon (7. juuli 2017). "John Williams and Alan Silvestri to Score Steven Spielberg's Next Films (EXCLUSIVE)". Variety. Penske Business Media. Vaadatud 8.07.2017. "Ready Player One - Original Motion Picture Soundtrack". WaterTower Music. 23. märts 2018. Originaali arhiivikoopia seisuga 2. aprill 2018. https://www.billboard.com/biz/articles/news/tv-film/8264643/how-steven-spielberg-picked-ready-player-ones-classic-70s-and-80s Aaron Couch, "'Ready Player One' Book Sequel Sets November Publishing Date". The Hollywood Reporter, 8. juuli 2020. (Vaadatud 21. detsembril 2020.) Mini Anthikad Chhibber, "‘I’m not as fast as Stephen King’: Ernest Cline explains why Ready Player Two comes after a decade-long wait" The Hindu, 11. detsember 2020 (Vaadatud 21. detsembril 2020.) Jeff Spry, [https://www.inverse.com/entertainment/ready-player-two-movie-ernest-cline-interview "Ready Player Two Movie Is In "Early Stages," Ernest Cline Reveals" Inverse, 19. detsember 2020 (Vaadatud 21. detsembril 2020.) "Valmistub esimene mängija" koduleht "Valmistub esimene mängija" Eesti maaletooja ACME Filmi veebilehel "Valmistub esimene mängija" IMDBs Hendrik Alla Steven Spielbergi üllatusmunadest kubisev popkultuurioopus Postimees, 4. aprill 2018 „Valmistub esimene mängija“ kui viitenohikute paradiis Eesti Ekspress, 4. aprill 2018 Sten Kohlmann „Valmistub esimene mängija“ on vigane, ent siiski nauditav ulmemärul Õhtuleht, 3. aprill 2018 Madis Vasser Reaalsuse taaskäivitamine madisvasser.com, 2. aprill 2018 (ka "Reaalsuse taaskäivitamine – Mida tahab meile öelda film “Valmistub esimene mängija”?", Videogamers.eu, 3. aprill 2018) Germain Lussier Why It Took Ready Player One Eight Years to Become a Movie io9, 29. märts 2018 Germain Lussier Steven Spielberg Tried to Get Star Wars Into Ready Player One, But Couldn't [CORRECTED] io9, 15. märts 2018